Κλασική τονοσαλάτα με ρύζι και καλαμπόκι
Ένα πλήρες γεύμα είναι αυτή η ελαφριά τονοσαλάτα με ρύζι και καλαμπόκι. Σερβίρεται είτε ως κυρίως πιάτο, είτε ως σαλάτα.
2 φλιτζ. τσαγιού μακρύκοκκο ρύζι, 1 φλιτζ. τσαγιού καλαμπόκι κατεψυγμένο (κατά προτίμηση βιολογικό), βρασμένο για 10΄, στραγγισμένο, 2 φρέσκα κρεμμυδάκια (με τα φύλλα τους), ψιλοκομμένα, 1 κονσέρβα τόνου σε ελαιόλαδο (στραγγισμένη), 4-5 ντοματίνια κομμένα στα 2, 3 ραπανάκια κομμένα στα 4, 2 κουτ. σούπας ελαιόλαδο, χυμός από 1 λεμόνι, 2 κουτ. σούπας μαϊντανός, ψιλοκομμένος, 3 αγγουράκια τουρσί (προαιρετικά), αλάτι, φρεσκοτριμμένο μαύρο πιπέρι
Για να φτιάξουμε την κλασική τονοσαλάτα με ρύζι και καλαμπόκι, αρχικά βράζουμε το ρύζι σε κατατσαρόλα με 2 φλιτζάνια αλατισμένο νερό, για περίπου 15 λεπτά.Σουρώνουμε το ρύζι και το αφήνουμε στην άκρη να στεγνώσει εντελώς και να κρυώσει.Βάζουμε, σε ένα μπολ, το κρύο ρύζι, το καλαμπόκι, τα φρέσκα κρεμμυδάκια, τα ντοματίνια, το ελαιόλαδο, τον χυμό λεμονιού και τον μαϊντανό και ανακατεύουμε πολύ καλά με δύο κουτάλια.Προσθέτουμε τον τόνο, τα ραπανάκια και τα αγγουράκια τουρσί (εφόσον τα χρησιμοποιήσουμε) και ανακατεύουμε άλλη μια φορά.Πασπαλίζουμε την  τονοσαλάτα με ρύζι και καλαμπόκι, με λίγο φρέσκο πιπέρι και σερβίρουμε.
Κρεμμύδι,Ρύζι,Τόνος